Владимир Келер
Юрин-Мурин
дразнилка

Превод от руски: Севдалин Генов, 1992

chitanka.info

В къщата ни живее лош човек. Той се прави на началник, но тъй като възрастните само се подсмиват, той се старае да покаже, че е началник пред децата.

Нисък, дебел, с дълъг червен нос, той по цял ден гони децата и не им позволява никъде да играят. Нито в двора („Дворът е за автомобилите!“), нито в градинката („Градинката е за бебетата и бабите!“), нито даже край входовете („През входа се минава!“).

— Мразя децата! — крещи лошият човек. — Ако имах власт, всички щях да ги пердаша с пръчка, с пръчка. И защо ли са децата на земята? Никаква полза няма от тях, само неприятности за възрастните!

За всичко това децата му се отплатиха с една дразнилка:

„Юрин-Мурин с дълъг нос

идва с дяволски въпрос:

— Тоя нос кажи, дете,

как ще спре да ми расте?

— Дядка, дядка, със цигара

ти носището побарай

и кога те заболи

със маша го почопли!

Хи-хи-хи, хи-хи-хи,

със маша го почопли!“

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.